**Fișa disciplinei Nursing pediatric**

|  |  |  |  |  |
| --- | --- | --- | --- | --- |
| **Denumirea disciplinei** | **Nursing pediatric** | | | |
| Tipul | Obligator | | Credite | 6 |
| Anul de studii | III | | Semestrul | V |
| Numărul de ore | Curs | 30 | Lucrări practice | 30 |
| Seminare | 30 | Lucrul individual | 90 |
| Componenta | De specialitate | | | |
| Titularul de curs | Ninel Revenco | | | |
| Locația | Departamentul de Pediatrie  IMSP Institutul Mamei şi Copilului,  str. Burebista, 93,  mun. Chişinău, MD-2062,  Republica Moldova  (+373) 32 205 835 | | | |
| Condiționări și exigențe prealabile de: | Program: cunoaşterea disciplinelor fundamentale și de specialitate studiate în anii precedenți (anatomie, fiziologie, urgențe medicale, farmacologie, semiologie medicală, nutriție și dietetică), la fel integrarea cu alte disciplini – nursing general, nursing în obstetrică ginecologie, medicina internă, boli infecţioase, chirurgie etc. | | | |
| Competențe: cunoaşterea limbii de predare, competenţe digitale (utilizarea internetului, procesarea documentelor, tabelelor electronice şi prezentărilor, utilizarea programelor de grafică), abilitatea de comunicare şi lucru în echipă, calităţi ca toleranţă, iniţiativă, compasiune, autonomie. | | | |
| Misiunea disciplinei | **Misiunea** curriculumului este formarea de bază, academică a viitorului asistent medical în domeniul nursingului pediatric pentru sistemul de sănătate din republică conform standardelor naţionale şi internaţionale, promovarea educaţiei, valorilor general-umane, a deontologiei şi bioeticii.  ***Scopul disciplinei***:   * Studierea şi însuşirea etapelor şi componentelor procesului de nursing pediatric: culegerea de date, analiza şi interpretarea datelor, diagnostic de îngrijire, planificarea şi aplicarea îngrijirilor, evaluarea acestora. * Cunoaşterea etapelor de dezvoltare normală a copilului: fizică, motorie, senzorială, psihosocială, cognitivă, spirituală. * Cunoaşterea particularităţilor morfo-funcţionale, modificărilor fiziologice şi patologice, a principalelor constante bioumorale ale organismului copilului în creştere şi dezvoltare. * Cunoaşterea nevoilor energetice, hidrice şi a principiilor alimentaţiei corecte calitativ şi cantitativ pentru asigurarea unei nutriţii corespunzătoare în diferite etape ale copilăriei. * Formarea abilităților corecte necesare în utilizarea procesului de nursing a copilului în familie, prestarea îngrijirilor medicale de calitate copilului de diferite vârste în spital, asistarea copilului bolnav, îngrijirea paliativă, urgenţe pediatrice, administrarea medicamentelor în îngrijirea pediatrică. | | | |
| Tematica prezentată | Conceptul de nursing în pediatrie.  Principii de îngrijire a copilului sănătos, bolnav și celui spitalizat  Examenul clinic pediatric − tehnica și particularități.  Perioadele copilăriei și caracteristica lor.  Creșterea și dezvoltarea copilului.  Nutriţia şi alimentaţia copilului.  Particularităţile nou-născutului sănătos și bolnav.  Nursingul patologiei sistemului nervos la copil.  Nursingul copiilor cu dereglări de nutriţie.  Nursingul patologiei aparatului respirator la copii.  Nursingul patologiei sistemului hematopoietic la copii.  Nursingul patologiei aparatului renourinar la copii.  Nursingul patologiei aparatului digestiv la copii.  Nursingul patologii cardio-vasculare și reumatismale la copii.  Intervențiile de nursing în conduita integrată a maladiilor la copii.  Intervențiile de nursing în urgenţele majore pediatrice. Instruire virtuala/simulare de bază în Pediatrie | | | |
| Finalități de studiu | 1. Să cunoască conceptul de nursing pediatric, procesul de îngrijire pe baza celor 14 nevoi fundamentale; 2. Să cunoască bazele teoretice ale puericulturii, neonatologiei, semiologiei şi ale patologiilor mai frecvente la copii; 3. Să cunoască particularităţile anatomo-fiziologice, funcţionale, morfologice la copil în funcţie de vârstă; 4. Să cunoască nevoile nutriţionale ale copilului de diferite vârste; 5. Să cunoască evoluţia proceselor fiziologice de creştere şi dezvoltare a copilului, îngrijirea, profilaxia, pediatria socială, comportamentală; 6. Să cunoască calendarul de imunizare a copiilor în RM, 7. Să cunoască examenul medical periodic (de bilanţ)**:**obiective, periodicitate, indici antropometrici, metode de evaluare a creşterii, testarea percepţiei auditive şi vizuale. 8. Să cunoască particularităţile examenului clinic obiectiv, examenelor paraclinice la copilul de diferite vârste; 9. Să recunoască manifestările clinice apărute în evoluţia stării copilului observând: refuzul alimentaţiei, tulburări ventilatorii, tulburări de ritm, tulburări de conştienţă, crize convulsive. 10. Să cunoască măsurarea şi înregistrarea funcţiilor vitale: temperatura corporală, măsurarea şi notarea respiraţiilor, pulsului, tensiunii arteriale, diurezei, scaunelor şi vărsăturilor, etc – înregistrarea grafică în foaia de evoluţie. 11. Să cunoască poziţionarea copilului în timpul intervenţiilor:puncţia venoasă, puncţia lombară, colectarea de produse biologice (probele de urină, probele de scaun, probele de sânge, probele de secreţii din căile respiratorii), colectarea de probe în urma dezinfecţiei. 12. Să cunoască metodele de administrare a medicamentelor: determinarea şi verificarea dozajului, identificarea, complianţa, administrarea orală, administrarea nazogastrică∕orogastrică, administrarea rectală, administrarea oculară, otică şi nazală. 13. Să cunoască administrarea intravenoasă,aplicarea branulei, verificarea permeabilităţii venoase, diluarea sau dizolvarea medicamentului; administrarea intramusculară, intradermică, subcutanată (pregătirea, determinarea locului, manevra propriu-zisă). 14. Să cunoască principiile de bază ale patologiei pediatrice: etiologia, patogenia, manifestările clinice tipice ale bolilor copilului, metodele contemporane de diagnostic, tratament şi de profilaxie ale acestor boli; 15. Să cunoască indicaţiile şi contraindicaţiile de utilizare a metodelor de examinare de laborator, instrumentale, imagistice, alte metode de diagnostic în pediatrie; 16. Să aibă competenţe de analiză prin corelare a simptomelor şi sindroamelor clinice cu rezultatele explorărilor complementare, de stabilire a unor diagnostice pozitive, de efectuare a diagnosticului diferenţial; 17. Să cunoască indicaţiile, contraindicaţiile, să poată argumenta un tratament etiologic, patogenetic, simptomatic al bolilor la copil; 18. Să posede completarea actelor medicale curente: carnetul de dezvoltare a copilului, fişa de observaţie, evidenţa zilnică. 19. Sa acorde îngrijiri nou-născutului la termen, nou-născutului prematur, să aprecieze nou-născutul după scorul Apgar, Silverman, Ballard, scorul riscului de dezvoltare a sepsisului, boala hemolitică a nou-născutului. 20. Să efectuieze o anamneză pediatrică, măsurări antropometrice cu aprecierea dezvoltării fizice, dezvoltării neuro-psihice la copil de diferite vârste. 21. Să aprecieze statusul nutriţional al copilului, prescrierea raţiei alimentare corecte la copil pe grupe de vârste. 22. Să efectuieze şi să evaluieze rezultatele examenului clinic al nou-­născutului şi copilului de diferite vârste, să recunoaşcă semnele vitale, simptomele şi semnele de boală, sindroamele majore din patologia copilului, argumentarea diagnosticului prezumptiv. 23. ­Să posede abilităţi de comunicre cu familia pacientului pentru recomandări şi explicaţii, să promoveze principiile de etică şi deontologie în asistenţa medicală acordată copilului. 24. Să identifice  situaţiile clinice de gravitate (semnele generale de pericol) la nou-născut, sugar, copil; 25. Să posede şi să aplice competenţe în acordarea asistenţei medicale de urgenţă copilului în stare critică. 26. Să cunoască abordarea de consiliere a familiei copilului grav bolnav, responsabilităţile nursei în îngrijirea fizică a copilului, suportul emoţional acordat copilului, iniţierea planificării externării benefice pentru copil şi părinţi. 27. Să recunoască şi să gestioneze corect cazurile „sociale”, să evalueze şi să răspundă nevoilor psihosociale ale copilului. 28. Să fie competent de a prezenta cazuri clinice din domeniul pediatriei. 29. Să posede, să prezinte şi să promoveze cunoştinţe despre abordarea integrată a copilului sănătos şi bolnav şi a modalităţilor de îngrijire a lui. 30. Să posede aptitudini de a evalua şi de a autoevalua obiectiv cunoştinţele în domeniu, de a asimila noile realizări în domeniul nursingului pediatric. | | | |
| Manopere practice achiziționate | 1. Să completeze actele medicale curente: carnetul de dezvoltare a copilului, fişa de observaţie, evidenţa zilnică. 2. Să aplice tehnici de îngrijire şi supraveghere a nou-născutului la termen, nou-născutului prematur fără patologie asociată. 3. Să aplice măsurări antropometrice cu aprecierea dezvoltării fizice copilului de diferite vârste. 4. Să aplice tehnici şi metodologii de colectare a unei anamneze (interviu) pacientului pediatric. 5. Să efectueze examenul clinic obiectiv general şi pe aparate la copil de diferite vârste. 6. Să aprecieze dezvoltarea neuro-psihică la copil de diferite vârste. 7. Să aprecieze statusul nutriţional a copilului. Să demonstreze tehnica administrării alimentaţiei naturale, artificiale, mixte şi diversificate; administrarea alimentaţiei prin gavaj. 8. Să recunoască semneleor generale de pericol, simptomele şi semnele de boală, sindroamele majore din patologia copilului. 9. Să aplice tehnici de pregătire a copilul către teste de laborator (clinice, biochimice, imunologice), investigaţii imagistice, instrumentale, etc. 10. Să asiste și să efectueze recoltarea produselor biologice și transportarea la laborator. 11. Să elaboreze diagnosticul de nursing, să elaboreze un plan de nursing, în funcţie de dataele culcese. 12. Să aplice metodele de administrare a oxigenului. 13. Să administreze tratamentul prescris conform diagnosticului stabilit. 14. Să monitorizese starea pacientului după efectuarea tehnicilor și investigațiilor, după administrarea de medicamente. 15. Să desfășoare activități de educație sanitară privind promovarea sănătății copiilor, prevenirea îmbolnăvirilor precum și aplicarea îngrijirilor. 16. Să promoveze principiile de etică şi deontologie în asistenţa medicală a copilului. 17. ­Să demostreze metode de comunicare cu familia pacientului pentru recomandări şi explicaţii. 18. Să aplice tehnica imunizărilor la copil. 19. Să aplice prezentarea de cazuri clinice. 20. Să demonstreze șă să aplice tehnicile de acordare a asistenţei medicale de urgenţă copilului în stare critică.  * Să posede tehnica de ventilare cu balon cu mască; * Să posede tehnica masajului cardiac extern la copil; * Să posede etapele ABCD de resuscitare neonatal, inclusiv folosind datele monitorului; * Să însuşească principiul de lucru în echipă cu delimitarea funcţiilor concrete pentru fiecare membru al echipei; * Să posede plasarea copilului la CPAP nazal; * Să poată identifica starea de şoc la copil; * Să identifice nou- născuţii ce necesită un suport primar în sala de naştere şi nou-născuţii ce necesită resuscitare desfăşurată. * Să recunoască stopul cardio-respirator la copil. * Să posede etapele evaluării ABCDE (airway, breathing, circulation). * Să poată identifica dereglarea funcţiei respiratorii (stridor, wheezing, gasping). * Să posede tehnici de „permeabilizare” a căilor aeriene la copil. * Să posede tehnica măsurării Timpului de Recolorare Capilară la copil. * Să posede efectuarea suportului vital de bază pediatric şi parţial avansat * Să posede tehnica Oxigenoterapiei pe canula nazală, balon şi mască facială * Să posede tehnica de Poziţionare de siguranţă a pacientului critic * Să aplice corect tehnici de imobilizare în traume pediatrice (guleraş cervical, pe targă) * Să identifice pacientul cu convulsii şi să cunoască (aplice) medicaţia anticonvulsivantă. * Să realizeze rehidratarea orală dupa planul A şi B. * Să administreze corect medicaţia în şoc hipovolemic şi anafilactic. | | | |
| Forma de evaluare | Examen | | | |